《杭山八景》
宋代·章鉴

昔贤曾此著名香，地位双清四座凉。
吹送几多攀桂客，照来无数探花郎。
光浮盏面龙鳞动，声透琴心兔魄扬。
爽我襟期明我德，步蟾拟驾大鹏翔。

作者简介：隆兴府分宁人，字公秉。以别院省试及第。历任中书舍人、侍左郎官、签书枢密院事兼权参知政事、同知枢密院事等职。度宗咸淳十年，拜右丞相兼枢密使。次年二月，元兵逼近临安，托故逃遁。三年召还，罢相。寻坐庇护殿帅韩震事，被逐出京，放归田里。性清约，在朝号宽厚，士大夫目为“满朝欢”。有《杭山集》。